وصلات حلاتو و دخلات كدور فعينيها .. غير دخلات استرجعات كاع ذكرياتها فيه .. فاش كانت كتفيق بكري و تبقا تىون فحوايجها حيت غاديا عند آدم و لا فاش كيعيط ليها و يبقاو مجمعين بسوايع .. تفكرات داك نهار المشؤوم فاش كانت ناعسة هنا كتبكي .. نزلو دموع من عينيها .. مشات لكومود لقات تيليفونها لقديم مشقق .. تفكرات فاش عيط ليها آدم كيقوليها دخلي لدار .. خايف عليها و فاش طيحاتو برا .. هزاتو و دخلات لمكالمات .. لقات آخر مرة عيط ليها .. بدات كتبكي و كتشهق .. حطات الفون على صدرها و بكات حتا بردات .. شوية سمعات الباب تحل تلفتات لقاتها رجاء